**TERMENI DE REFERINȚĂ**

**pentru selectarea unui profesor/profesoare pentru livrarea serviciilor de instruire în domeniul croitoriei**

**Context**

În contextul implementării proiectului ”Consolidarea rezilienței economice: Îmbunătățirea mijloacelor de trai pentru persoanele refugiate și comunitatea gazdă din Moldova”, A.O. HelpAge Moldova planifică livrarea unui program de instruire în domeniul croitoriei pentru 10 persoane din comunitatea refugiată din Ucraina, în vederea dezvoltării abilităților aducătoare de venit a acestor persoane.

Proiectul este implementat de către A.O. HelpAge Moldova cu suportul financiar al organizației World Vision.

**Scopul serviciilor de instruire:** livrarea cunoștințelor teoretice și dezvoltarea abilităților practice în domeniul croitoriei pentru persoanele din comunitatea refugiaților din Ucraina.

**Limba de predare:** rusă

**Perioada de contractare estimată:** octombrie 2024 – martie 2025

**Locul prestării serviciilor:** or. Chișinău

**Tip de contract:** Contract de prestări servicii pe durată determinată

**Sarcinile profesorului:**

1. Elaborarea și livrarea unui program de instruire în limba rusă în domeniul croitoriei care să aibă ca scop dezvoltarea cunoștințelor teoretice și a abilităților practice de bază în domeniu. Programul de instruire trebuie să includă 24 de ore, 1 oră = 90 minute, livrate cu periodicitatea de 1 oră pe săptămână pe parcursul perioadei octombrie 2024 – martie 2025.
2. Stabilirea articolelor de croitorie ce urmează a fi elaborate și finalizate în contextul programului de instruire.
3. Elaborarea planului orelor de instruire (care sa includă obiectivele, activitățile planificate și resursele necesare realizării obiectivelor).
4. Implementarea programului de instruire și ca rezultat, finalizarea confecțiilor stabilite în termenii necesari până la finalizarea proiectului.
5. Evidența prezenței cursanților la orele de instruire.
6. Elaborarea unui raport pentru fiecare lună de instruire livrată și a unui raport final după încheierea programului de instruire, care să includă evaluarea progresului cursanților.

**Competențe și calificări necesare:**

1. Studii medii tehnice și/sau universitare în domeniul croitoriei.
2. Experiență practică de lucru în calitate de și cusător/cusătoreasă și croitor - confecționer/croitoreasă-confecționeră de îmbrăcăminte.
3. Abilități pedagogice în domeniul croitoriei.
4. Posedarea fluentă a limbii ruse, cunoașterea limbii române constituie un avantaj.
5. Abilități avansate de comunicare și relaționare interpersonală.

**Dosarul de aplicare va conține:**

1. CV-ul actualizat în limba română sau rusă
2. Oferta financiară pentru prestarea serviciilor, cu indicarea costului net în lei moldovenești per oră.

**Persoanele interesate vor expedia dosarele la adresa de e-mail** officehelpage**@gmail.com****, cu mențiunea „Concurs instruire croitorie”, în format electronic până la data de 18 septembrie 2024, ora 17:00.**

**Pentru informații suplimentare: 060515075 Cristina Stratan**